**Prietenia nu-i târg**

*Stelian Stancu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Stai bine în propria persoană

De parcă nici exterioru-ţi nu mai are formă

Te lepezi de omenescul fără de toană

Şi ştii că nu-i o greşeală enormă.

De speri, ştii că-i cu cântec

De vrei să nu ai temeri

Mai bine uiţi în pântec

Să pui viaţa, altminteri

Nici nebunia nu mai e ce a fost

Vrei să se întâmple deodată

Dar e doar compost

Din una trecută şi alta netoată.

Chiar şi potrivirea a devenit banală

Îţi cauţi perechea oricum

Dar realizezi că-i doar o greşeală

Ce se adaugă lângă tine acum.

Prietenia o faci pentru a te da

Şi nu dintr-o nevoie hilară

O faci pentru a ajuta

Şi nu pentru o răzbunare amară.

Prietenia e totul, mai puţin târg

E răsăritul ce bate-n fereastră

E viaţa cu bune şi rele în pârg

E lumea văzută şi una cerească.